Искрецка река
Искрецка река е река в България, Софийска област. Протича през общините Костинброд и Своге, ляв приток на река Искър. Дължината ѝ е 22 км.

Искрецка река извира в махала „Завидовска падина“ на село Бучин проход, на 791 м н.в., в западната част на Мала планина под името Реката. Тече на изток в дълбоко всечена долина между Понор планина на север и Мала планина на юг, поради което водосборният басейн на реката е много малък. Влива се отляво в река Искър, на 457 м н.в., в чертите на град Своге.

Площта на водосборния басейн на реката е много малък, едва 57 км2, което представлява 0,7% от водосборния басейн на река Искър.

Основни притоци: Боровска река (ляв), Драгански дол (десен), Брезенска река (ляв), Сирищна река (ляв), Свидненска река (десен).

По течението на реката са разположени 4 села и 1 град:
 в Община Костинброд – Бучин проход;
 в Община Своге – Завидовци, Искрец, Свидня и град Своге.

В района на село Искрец реката приема водите на Искрецките карстови извори. Използва се за напояване.

Средногодишният речен отток на Искрецка река при град Своге е 4.00 m3/s, с ясно изразен пролетен максимум. Данните за вътрешногодишното разпределение на речния отток са за периода 1950/1951 – 1982/1983 г.

Вижте също 
 Списък на реките в България
 Списък на реките в България по водосборни басейни

Топографска карта

Източници 

 
 Реки в България

Реки в България
Реки в Софийска област
Притоци на Искър